sagorsarker/bangla-wikipedia huggingface dataset:
বরগুনা-১

বরগুনা-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বরগুনা জেলায় অবস্থিত জাতীয় সংসদের ১০৯নং আসন।
বরগুনা-১ আসনটি বরগুনা জেলার আমতলী উপজেলা, তালতলী উপজেলা ও বরগুনা সদর উপজেলা নিয়ে গঠিত।
বরগুনা-১ নির্বাচনী এলাকা ১৯৮৪ সালে গঠিত হয়েছিল, যখন পটুয়াখালী জেলাকে ভেঙ্গে দুটি জেলায় (বরগুনা ও পটুয়াখালী) ভাগ করা হয়েছিল।
২০০৮ সালের সাধারণ নির্বাচনের আগে, বাংলাদেশ নির্বাচন কমিশন ২০০১ সালের আদমশুমারির প্রকাশিত জনসংখ্যার পরিবর্তন প্রতিফলিত করার জন্য নির্বাচনী সীমানা পুনঃনির্ধারণ করে। ফলে ২০০৮ সালের নির্বাচনে এ আসনের সীমানা পরিবর্তন হয়েছিল।
বরগুনা-২

বরগুনা-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বরগুনা জেলায় অবস্থিত জাতীয় সংসদের ১১০নং আসন।
বরগুনা-২ আসনটি বরগুনা জেলার বামনা উপজেলা, পাথরঘাটা উপজেলা ও বেতাগী উপজেলা নিয়ে গঠিত।
বরগুনা-২ নির্বাচনী এলাকা ১৯৮৪ সালে গঠিত হয়েছিল, যখন পটুয়াখালী জেলাকে ভেঙ্গে দুটি জেলায় (বরগুনা ও পটুয়াখালী) ভাগ করা হয়েছিল।
২০০৮ সালের সাধারণ নির্বাচনের আগে, বাংলাদেশ নির্বাচন কমিশন ২০০১ সালের আদমশুমারির প্রকাশিত জনসংখ্যার পরিবর্তন প্রতিফলিত করার জন্য নির্বাচনী সীমানা পুনঃনির্ধারণ করে। ফলে ২০০৮ সালের নির্বাচনে এ আসনের সীমানা পরিবর্তন হয়েছিল।
২০১৩ সালের ২৬ জুলাই সড়ক দুর্ঘটনায় গোলাম সবুর টুলুর মৃত্যুতে বরগুনা-২ আসনটি শূন্য হয়। উপ-নির্বাচনে আওয়ামী লীগ প্রার্থী শওকত হাচানুর রহমান রিমন নির্বাচিত হয়।
পটুয়াখালী-১

পটুয়াখালী-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পটুয়াখালী জেলায় অবস্থিত জাতীয় সংসদের ১১১নং আসন।
পটুয়াখালী-১ আসনটি পটুয়াখালী জেলার মির্জাগঞ্জ উপজেলা, দুমকি উপজেলা ও পটুয়াখালী সদর উপজেলা নিয়ে গঠিত।
পটুয়াখালী-২

পটুয়াখালী-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পটুয়াখালী জেলায় অবস্থিত জাতীয় সংসদের ১১২নং আসন।
পটুয়াখালী-২ আসনটি পটুয়াখালী জেলার বাউফল উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আ. স. ম. ফিরোজ বিনা প্রতিদ্বন্দ্বিতায় নির্বাচিত হন।
পটুয়াখালী-৩

পটুয়াখালী-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পটুয়াখালী জেলায় অবস্থিত জাতীয় সংসদের ১১৩নং আসন।
পটুয়াখালী-৩ আসনটি পটুয়াখালী জেলার দশমিনা উপজেলা, গলাচিপা উপজেলা নিয়ে গঠিত।
পটুয়াখালী-৪

পটুয়াখালী-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পটুয়াখালী জেলায় অবস্থিত জাতীয় সংসদের ১১৪নং আসন।
পটুয়াখালী-৪ আসনটি পটুয়াখালী জেলার রাঙ্গাবালী উপজেলা, কলাপাড়া উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মোহাম্মদ মাহবুবুর রহমান বিনা প্রতিদ্বন্দ্বিতায় নির্বাচিত হন।
ভোলা-১

ভোলা-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ভোলা জেলায় অবস্থিত জাতীয় সংসদের ১১৫নং আসন।
ভোলা-১ আসনটি ভোলা জেলার ভোলা সদর উপজেলা নিয়ে গঠিত।
১৯৮৪ সালে যখন বাকেরগঞ্জ জেলাকে ভেঙে চারটি জেলায় (বাকেরগঞ্জ, ভোলা, ঝালকাঠি ও পিরোজপুর) ভাগ করা হয়, তখন বাকেরগঞ্জ-১ থেকে এ সংসদীয় আসনটি সৃষ্টি করা হয়।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে তোফায়েল আহমেদ বিনা প্রতিদ্বন্দ্বিতায় নির্বাচিত হন।
জুন ১৯৯৬ সালের নির্বাচনে তোফায়েল আহমেদ ভোলা-১ ও ভোলা-২ আসনের নির্বাচনে দাড়ান। নির্বাচনে তিনি উভয় আসনে জয় লাভ করলে, তিনি ভোলা-২ আসনকে প্রতিনিধিত্ব করার সিদ্ধান্ত নেন। ফলে ভোলা১ আসনে উপ-নির্বাচনের প্রয়োজন পড়ে তবে হাই কোর্ট, উপনির্বাচন স্থগিত করলে সপ্তম সংসদের পুরো সময়ে আসনটি খালি থাকে।
ভোলা-২

ভোলা-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ভোলা জেলায় অবস্থিত জাতীয় সংসদের ১১৬নং আসন।
ভোলা-২ আসনটি ভোলা জেলার দৌলতখান উপজেলা ও বোরহানউদ্দিন উপজেলা নিয়ে গঠিত।
a
১৯৯১ সালের নির্বাচনে তোফায়েল আহমেদ ভোলা-১ ও ভোলা-২ আসনের নির্বাচনে দাড়ান। নির্বাচনে তিনি উভয় আসনে জয় লাভ করলে, তিনি ভোলা-১ আসনকে প্রতিনিধিত্ব করার সিদ্ধান্ত নেন। ফলে ভোলা ২ আসনে উপ-নির্বাচনের প্রয়োজন পড়ে। ১৯৯১-এর উপ-নির্বাচনে বিএনপির মোশাররফ হোসেন শাহজাহান নির্বাচিত হন।
ভোলা-৩

ভোলা-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ভোলা জেলায় অবস্থিত জাতীয় সংসদের ১১৭নং আসন।
ভোলা-৩ আসনটি ভোলা জেলার তজমুদ্দিন উপজেলা ও লালমোহন উপজেলা নিয়ে গঠিত।
অক্টোবর ২০০৯ সালে, সুপ্রিম কোর্ট মেজর (অব) জসিম উদ্দিনের ২০০৮ সালের প্রার্থীতা অবৈধ ঘোষণা করে রুলিং জারি করে। চাকরি থেকে অবসরের (বাধ্যতামূলক) পর পাঁচ বছর পার হওয়ার আগে নির্বাচনে অংশ নেওয়ায় আদালত এ আদেশ দেয়। বাংলাদেশ নির্বাচন কমিশন ৩ ফেব্রুয়ারি ২০১০ সালে এই আসন শূন্য ঘোষণার সিদ্ধান্ত নেয়। এপ্রিল ২০১০ সালের উপ-নির্বাচনে নূরুন্নবী চৌধুরী নির্বাচিত হন।
ভোলা-৪

ভোলা-৪ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি ভোলা জেলায় অবস্থিত জাতীয় সংসদের ১১৮নং আসন।
ভোলা-৪ আসনটি ভোলা জেলার মনপুরা উপজেলা ও চরফ্যাশন উপজেলা নিয়ে গঠিত।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে আব্দুল্লাহ আল ইসলাম জ্যাকব বিনা প্রতিদ্বন্দ্বিতায় নির্বাচিত হন।
শাহীন একাডেমী স্কুল এন্ড কলেজ

শাহীন একাডেমী স্কুল এন্ড কলেজ () ফেনী জেলার রামপুর শাহীন একাডেমী রোডে অবস্থিত। এটি 
কুমিল্লা শিক্ষা বোর্ড-এর অধীন। এটি বৃহত্তর নোয়াখালীর সবচেয়ে বড় ও সফল বেসরকারি বিদ্যালয়।
স্কুলটি ১৯৮৫ সালে ফেনী শহরে প্রতিষ্ঠিত হয়। স্কুলটি ইসলামিক এডুকেশন সোসাইটি দ্বারা নিয়ন্ত্রিত হয়। প্রতিষ্ঠানটি ফেনী এস,এস,কে রোডে অবস্থিত ছিল পরবর্তীকালে রামপুরের নিজেস্ব জায়গায় স্থানান্তরিত হয়েছে।
বর্তমানে প্রতিষ্ঠানটিতে ৪০০০+ ছাত্র-ছাত্রী অধ্যায়নরত রয়েছে।
জেমস মিল প্রসঙ্গে নোটসমূহ

জেমস মিল প্রসঙ্গে নোটসমূহ () হচ্ছে ১৮৪৪ সালে কার্ল মার্কসের লিখিত একটি লেখা, যেটি সাধারণভাবে "পারীর নোটবই" নামক লেখার অংশ। এটাতে মার্কস জেমস মিলের "Elements of Political Economy" গ্রন্থের সমালোচনা করেন। এই লেখাটি তার পরবর্তীকালের রচনা "দার্শনিক ও অর্থনৈতিক পাণ্ডুলিপি ১৮৪৪" গঠন করে।
"জেমস মিল প্রসঙ্গে নোটসমূহ" মার্কস লেখেন ১৯৪৪ সনের বসন্ত ও গ্রীষ্মে। তিনি এখানে দেখান যে, মজুরি-শ্রম, ঋণ এবং ব্যাংকিং_এসবই মানব বিচ্ছিন্নতার রূপ। এগুলো মানুষকে বাস্তব, জীবন্ত স্বতন্ত্র হতে তার সত্যিকারের সত্তার হাওয়াই ক্যারিকেচারে পরিণত করে। বিনিময়ের পদ্ধতি এমন সামাজিক মেলামেশা যা মানুষের মাঝে ঘটে না, ঘটে এমন মানুষদের মাঝে যারা নিজেরাই জিনিস হিসেবে মূল্যবান। এর মানে, তা হলো সামাজিক মেলামেশার এক বিচ্ছিন্নতার রূপ। শেষে তিনি ভালোবাসা ও পারস্পরিক স্বীকৃতির ভিত্তিতে মানব স্বভাবের স্বাধীন প্রকাশ হিসেবে শ্রমের ধারণার কথা বলেছেন।
মার্কস সারা জীবন বিভিন্ন নোটবই সঙ্গে রেখেছেন, বিভিন্ন লেখকদের রচনা পাঠ করে তা থেকে উদ্ধৃতি টুকে সাথে মন্তব্য লিখে রাখতেন। পারী বাসকালের নয়টা নোটবইয়ে মন্তব্য খুব টুকরো টুকরো। ব্যতিক্রম মিল প্রসঙ্গে এই লেখা। লেখাটার সাথে "দার্শনিক ও অর্থনৈতিক পাণ্ডুলিপি ১৮৪৪"-এর ধরনের খুব মেলে।
কাইমুর জেলা

কাইমুর জেলা হল ভারতের বিহার রাজ্যের ৩৮টি জেলার অন্যতম। এই জেলার সদর শহর ভাবুয়া। কাইমুর জেলা বিহারের পাটনা বিভাগের অন্তর্গত। এটি বিহারের পশ্চিমতম প্রান্তের জেলা। কাইমুর জেলায় ভাবুয়া-চন্দৌলি রোডের উপর অবস্থিত চান্দ বিহারের পশ্চিমতম স্থান।
১৯৯১ সালের মার্চ মাসে রোহতাস জেলা ভেঙে কৈমুর জেলা গঠিত হয়। কৈমুর জেলার লেহদায় ২০,০০০ বছরের পুরনো একটি জনবসতির প্রমাণ পাওয়া গিয়েছে। ২০১২ সালের জুন মাসে এই জেলার বৈদ্যনাথে প্রত্নতাত্ত্বিক খননকার্যের ফলে পালযুগের কয়েকটি মিথুনমূর্তি পাওয়া গিয়েছে। বর্তমানে কৈমুর জেলা রেড করিডোরের অন্তর্গত একটি জেলা।
কৈমুর জেলার আয়তন । আয়তনের দিক থেকে এই জেলা রাশিয়ার ভয়গাচ দ্বীপের প্রায় সমান।
কৈমুর জেলার দক্ষিণে কৈমুর পর্বতমালা ও রোহতাস মালভূমি অবস্থিত। কর্মনাশা, কুদ্রা ও দুর্গাবতী নদী এই জেলার উপর দিয়ে প্রবাহিত হয়েছে। তেলহারের কর্কট জলপ্রপাত এই জেলার একটি বিখ্যাত জলপ্রপাত। এই জেলায় ১,০৬,৩০০ হেক্টর বনাঞ্চল রয়েছে। কৈমুর বন্যপ্রাণী অভয়ারণ্য এখানকার একটি উল্লেখযোগ্য অভয়ারণ্য। এই অভয়ারণ্যে বাঘ, চিতাবাঘ ও চিঙ্কারা দেখা যায়।
কৈমুর জেলার অর্থনীতির মূল ভিত্তি হল কৃষি। ধান, গম, সবজি, ডাল ও ভুট্টা এখানকার প্রধান কৃষিজ ফসল। জেলার প্রধান শিল্প হল বনস্পতি ওয়েল লিমিটেড, এসিসি লিমিটেড ও পুসাউলিতে পাওয়ার গ্রিড কর্পোরেশন অফ ইন্ডিয়ার হাই ভিলেজ ডাইরেক্ট কারেন্ট (এইচভিডিসি) গ্রিড স্টেশন।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় কৈমুর জেলার নাম অন্তর্ভুক্ত করেছে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, কৈমুর জেলা তার অন্যতম।
কৈমুর জেলা দুটি মহকুমায় বিভক্ত। যথা: মোহনিয়া মহকুমা ও ভাবুয়া মহকুমা। মহকুমাদুটি আবার ১১টি ব্লকে বিভক্ত। যথা: ভাবুয়া, রামগড়, মোহনিয়া, দুর্গাবতী, অধউরা, ভগবানপুর, চান্দ, চৈনপুর, কুদ্রা, রামপুর ও নুয়াওয়ান।
২০১১ সালের জনগণনা অনুসারে, কৈমুর জেলার জনসংখ্যা ১,৬২৬,৩৮৪। জনসংখ্যার হিসেবে এই জেলা গিনি-বিসসুয়া রাষ্ট্র বা মার্কিন যুক্তরাষ্ট্রের ইডাহো রাজ্যের প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৩০৭তম। কৈমুর জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২৭.৫৪%। কৈমুর জেলার লিঙ্গানুপাতের হার প্রতি ১০০০ পুরুষে ৯১৯ জন মহিলা
রক্ষণশীলতাবাদ

রক্ষণশীলতা বা রক্ষণশীলতাবাদ হল দ্রুত পরিবর্তনের বিরোধিতা, এবং এটি সমাজে ঐতিহ্যকে ধরে রাখার প্রতি গুরুত্ব প্রদান করে। গ্র্যাজুয়ালিজম বা পর্যায়ক্রমিক পরিবর্তনবাদ এর একটি প্রকরণ।
১৮১৮ সালে ফ্রান্সিস-রেনে দে চেট্যুব্রিয়ান্ড রাজনৈতিক প্রসঙ্গে সর্বপ্রথম এই পরিভাষাটি ব্যবহার করেন। এটি ছিল বর্বোন পুনুরুদ্ধারকালীন সময়, যখন ফরাসি বিপ্লবের প্রণীত নীতিসমূহ প্রত্যাবর্তনের দাবি করা হয়েছিল।
ডানপন্থী রাজনীতির সঙ্গে উক্ত পরিভাষাটি সম্পর্কিত। বিস্তৃত পরিসরের একটি দৃষ্টিভঙ্গিকে ব্যাখ্যা করার জন্য এই পরিভাষাটি বারংবার ব্যবহৃত হয়েছে। রক্ষণশীল হিসেবে স্পষ্টভাবে বিবেচিত কোন একটিও নির্দিষ্ট নীতিমালা নেই, কারণ রক্ষণশীলতার সংজ্ঞার্থ এ সম্পর্কিত স্থান ও কালের উপর নির্ভর করে।
প্রধানত আব্রাহামিক ধর্মের ঐতিহ্যবিশিষ্ট দেশগুলোতে রক্ষণশীলতাবাদে ধর্মীয় বিশ্বাসের প্রতি সমর্থনের প্রবণতা দেখা যায়, যেখানে সেগুলো হল প্রধান বা সংখ্যাগরিষ্ঠ ধর্ম। ইংল্যান্ডে প্রকাশিত এডমান্ড বার্কের "রিফ্লেকশন্স অন দ্যা রেভুলেশন ইন ফ্রান্স" (ফ্রান্সে বিপ্লবের প্রতিফলন) বইয়ে লেখক অভিমত দেন যে, কোন যত্নবান সরকারের কর্তব্য হল জনগণকে সন্তুষ্ট রাখা এবং আইনানুগভাবে তাদের ব্যবস্থাপনা করা। তার এই দুটি নীতিই পরবর্তীকালে একই সঙ্গে প্রচলিত হয়।
কিছু রক্ষণশীলবিদ প্রচলিত বিষয়গুলোকে যেমন আছে তেমনই রাখতে চায়, অন্যদিকে বাকিরা চায় সেগুলোকে সেই অবস্থানে ফিরিয়ে নিতে যে অবস্থায় এগুলো পূর্বে ছিল বা এগুলোর উৎপত্তি ঘটেছিল। ইংল্যান্ডে একটি রক্ষণশীল রাজনৈতিক দল গঠিত হয়েছিল যার লক্ষ্য ছিল ধনী দরিদ্রের মাঝে উন্নত সমবায়, গণতন্ত্র, এবং কল্যাণ রাষ্ট্র প্রতিষ্ঠা। সে সময়ে ফ্রান্স এবং ইউরোপের অন্যান্য অংশের রক্ষণশীলপন্থীরাও একে সমর্থন জানিয়েছিলেন।
অতীতে যুক্তরাষ্ট্রে রক্ষণশীলপন্থীরা কেন্দ্রীকরণের প্রতি সতর্ক দৃষ্টি রাখতেন; তারা কল্যাণ রাষ্ট্রের ধারণাকে সন্দেহের দৃষ্টিতে দেখতেন এবং ব্যবসায়ীদেরকে মজুরি ও পণ্যের মূল্যের ব্যপারে আস্থাভাজন বলে মনে করতেন।
ডগ রিং

ডগলাস টমাস রিং (; জন্ম: ১৪ অক্টোবর, ১৯১৮ - মৃত্যু: ২৩ জুন, ২০০৩) ভিক্টোরিয়া প্রদেশের মেলবোর্নে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। ১৯৪৮ থেকে ১৯৫৩ মেয়াদকালে অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতে লেগ ব্রেক ও গুগলি বোলিং করতেন। পাশাপাশি ডানহাতে নিচেরসারির কার্যকরী ব্যাটসম্যানের দায়িত্ব পালন করেছেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার প্রতিনিধিত্ব করেন ডগ রিং।
হোবার্টে জন্মগ্রহণকারী রিং শৈশবেই ভিক্টোরিয়ায় স্থানান্তরিত হন। সেখানে মেলবোর্ন হাই স্কুলে অধ্যয়ন করেন। বিদ্যালয়ে থাকাকালীন ক্রিকেট খেলতেন। ১৯৩৫-৩৬ মৌসুমে প্রাহরানের পক্ষে প্রথম স্তরের ক্রিকেটে অংশ নিতেন। ভিক্টোরিয়ান ক্রিকেট অ্যাসোসিয়েশনের দ্বিতীয় স্তরের ক্রিকেটে বোলিং গড়ে শীর্ষস্থানে ছিলেন। ১৯৩৮ সালে রিচমন্ডের পক্ষে পাঁচ খেলায় অংশ নেয়ার পর ভিক্টোরিয়ার পক্ষে খেলার জন্য মনোনীত হন। ডিসেম্বর, ১৯৩৮ সালে নিউ সাউথ ওয়েলসের বিপক্ষে প্রথম-শ্রেণীর ক্রিকেটে তার অভিষেক হয়। উদ্বোধনী খেলায় চাক ফ্লিটউড-স্মিথের সাথে বোলিং জুটি গড়ে সিড বার্নসের উইকেটসহ চার উইকেট দখল করেন তিনি। পরবর্তী খেলায় নয় নম্বরে ব্যাটিংয়ে নেমে ৮ম উইকেট জুটিতে লিন্ডসে হ্যাসেটের সাথে মূল্যবান ১১২ রান তোলেন। এতে তিনি ৫১ রান করেছিলেন।
প্রথম-শ্রেণীর ক্রিকেটে তিনি তার কার্যকরী লেগ স্পিনে ৪২৬ উইকেট পেয়েছেন। এছাড়াও ব্যক্তিগত সর্বোচ্চ ১৪৫ রান তোলেন যা তার সমগ্র খেলোয়াড়ী জীবনে একমাত্র সেঞ্চুরি হিসেবে বিবেচিত।
১৯৪৭-৪৮ মৌসুমে ভারতের বিপক্ষে তার টেস্ট অভিষেক ঘটে।
কলিন ম্যাককুলের পরিবর্তে সিরিজের পঞ্চম ও চূড়ান্ত টেস্টে ভারতের বিপক্ষে খেলার জন্য তাকে মনোনীত করা হয়। ১০ নম্বরে ব্যাটিংয়ে নেমে অপরাজিত ১১* থাকা অবস্থায় অস্ট্রেলিয়া দল ৫৭৫/৮ ডিক্লেয়ার করে। আট বলের ৩৬ ওভারে ১০৩ রানে ৩ উইকেট পান। পরের ইনিংসে ১৭ রান দিয়ে আরো ৩ উইকেট দখল করেন। ফলশ্রুতিতে ইংল্যান্ড সফরের জন্য তাকে দলে অন্তর্ভুক্ত করা হয়। ১৯৪৮ সালে ইংল্যান্ড সফরে ডন ব্র্যাডম্যানের নেতৃত্বাধীন অপরাজেয় দলে খেলেন। ঐ সফরে তিনি ইংল্যান্ডের বিরুদ্ধে একটিমাত্র টেস্টে অংশ নিয়েছিলেন। ওভালে অনুষ্ঠিত ঐ টেস্টে ইংল্যান্ড মাত্র ৫২ রানে অল-আউট হয়। প্রথম ইনিংসে তিনি বোলিং করার সুযোগ পাননি। দ্বিতীয় ইনিংসে ২৮ ওভারের মিতব্যয়ী বোলিং করে অ্যালান ওয়াটকিন্সের উইকেটটি পান। ব্র্যাডম্যানের চূড়ান্ত টেস্টটি ইনিংসের ব্যবধানে জয় পায়। তবে, ১৯৫১-৫২ মৌসুমে ওয়েস্ট ইন্ডিজের বিপক্ষে সর্বাপেক্ষা অধিক সফলতা লাভ করেন। এরপর ১৯৫৩ সালে তিনি পুনরায় ইংল্যান্ড সফরে যান।
ক্রিকেট খেলা থেকে অবসর নেয়ার পর ভিক্টোরিয়ার শিল্প-কারখানায় প্রশাসক পদে দায়িত্ব পালন করেন। এরপর রেডিওতে ক্রিকেট ধারাভাষ্যকার ও পরে অস্ট্রেলিয়ার ওয়ার্ল্ড অব স্পোর্টে উপস্থাপনায় সম্পৃক্ত ছিলেন তিনি।
‘লেসলি’ নাম্নী এক রমণীর পাণিগ্রহণ করেন। এ দম্পতির তিন সন্তান ছিল। ২৩ জুন, ২০০৩ তারিখে ৮৪ বছর বয়সে মেলবোর্নে ডগ রিংয়ের দেহাবসান ঘটে।
রেসলম্যানিয়া ৩১

রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি রেসলম্যানিয়া কালানুক্রমিকের অধীনে প্রচারিত একত্রিংশ অনুষ্ঠান ছিল। এই অনুষ্ঠানটি ২০১৫ সালের ২৯শে মার্চ তারিখে মার্কিন যুক্তরাষ্ট্রের ক্যালিফোর্নিয়ার সান্টা ক্লারার লিভাই'স স্টেডিয়ামে অনুষ্ঠিত হয়েছে।
প্রাক-প্রদর্শনে দুইটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে সেথ রলিন্স ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ ম্যাচে রোমান রেইন্স ও ব্রক লেজনারকে পরাজিত করেছে। অন্যান্য শীর্ষস্থানীয় ম্যাচে, জন সিনা ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপের জন্য আয়োজিত একক ম্যাচে রুসেভকে এবং একক ম্যাচে দি আন্ডারটেকার ব্রে ওয়্যাটকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হয়েছে।
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।
২০১৫ সালের এই অনুষ্ঠানটি রেসলম্যানিয়া কালানুক্রমিকের একত্রিংশ অনুষ্ঠান ছিল, যা ২৯শে মার্চ তারিখে মার্কিন যুক্তরাষ্ট্রের ক্যালিফোর্নিয়ার সান্টা ক্লারার লিভাই'স স্টেডিয়ামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।
২০১৫ সালের ২৫শে জানুয়ারি তারিখে অনুষ্ঠিত রয়্যাল রাম্বলের মূল ম্যাচে রোমান রেইন্স সর্বশেষ রুসেভকে নিষ্কাশন করার মাধ্যমে ম্যাচটি জয়লাভ করেছিল, এর মাধ্যমে তিনি একই বছরের রেসলম্যানিয়ায় একটি চ্যাম্পিয়নশিপ ম্যাচে প্রতিদ্বন্দ্বিতা করার সুযোগ অর্জন করেছিলেন। এর ফলস্বরূপ রোমান রেইন্স এই অনুষ্ঠানে ডাব্লিউডাব্লিউই চ্যাম্পিয়নশিপের জন্য আয়োজিত একক ম্যাচে ব্রক লেজনারের মুখোমুখি হয়েছেন।
বরিশাল-১

বরিশাল-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বরিশাল জেলায় অবস্থিত জাতীয় সংসদের ১১৯নং আসন।
বরিশাল-১ আসনটি বরিশাল জেলার আগৈলঝাড়া উপজেলা ও গৌরনদী উপজেলা নিয়ে গঠিত।
বরিশাল-১ নির্বাচনী এলাকা ১৯৭৩ সালে স্বাধীন বাংলাদেশ প্রথম নির্বাচনের সময় গঠিত হয়েছিল।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে আবুল হাসনাত আবদুল্লাহ বিনা প্রতিদ্বন্দ্বিতায় নির্বাচিত হন।
বরিশাল-২

বরিশাল-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বরিশাল জেলায় অবস্থিত জাতীয় সংসদের ১২০নং আসন।
বরিশাল-২ আসনটি বরিশাল জেলার উজিরপুর উপজেলা ও বানারীপাড়া উপজেলা নিয়ে গঠিত।
বরিশাল-২ নির্বাচনী এলাকা ১৯৭৩ সালে স্বাধীন বাংলাদেশে প্রথম সংসদ নির্বাচনের সময় গঠিত হয়েছিল।
২০০৮ সালের সাধারণ নির্বাচনের আগে, বাংলাদেশ নির্বাচন কমিশন ২০০১ সালের আদমশুমারির প্রকাশিত জনসংখ্যার পরিবর্তন প্রতিফলিত করার জন্য নির্বাচনী সীমানা পুনঃনির্ধারণ করে। ফলে ২০০৮ সালের নির্বাচনে এ আসনের সীমানা পুনরায় বদল হয়েছিল।
বরিশাল-৩

বরিশাল-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বরিশাল জেলায় অবস্থিত জাতীয় সংসদের ১২১নং আসন।
বরিশাল-৩ আসনটি বরিশাল জেলার মুলাদী উপজেলা ও বাবুগঞ্জ উপজেলা নিয়ে গঠিত।
বরিশাল-৩ নির্বাচনী এলাকা ১৯৭৩ সালে স্বাধীন বাংলাদেশে প্রথম সংসদ নির্বাচনের সময় গঠিত হয়েছিল।
২০০৮ সালের সাধারণ নির্বাচনের আগে, বাংলাদেশ নির্বাচন কমিশন ২০০১ সালের আদমশুমারির প্রকাশিত জনসংখ্যার পরিবর্তন প্রতিফলিত করার জন্য নির্বাচনী সীমানা পুনঃনির্ধারণ করে। ফলে ২০০৮ সালের নির্বাচনে এ আসনের সীমানা পুনরায় বদল হয়েছিল।
বরিশাল-৪

বরিশাল-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বরিশাল জেলায় অবস্থিত জাতীয় সংসদের ১২২নং আসন।
বরিশাল-৪ আসনটি বরিশাল জেলার মেহেন্দিগঞ্জ উপজেলা ও হিজলা উপজেলা নিয়ে গঠিত।
বরিশাল-৪ নির্বাচনী এলাকা ১৯৭৩ সালে স্বাধীন বাংলাদেশে প্রথম সংসদ নির্বাচনের সময় গঠিত হয়েছিল।
২০০৮ সালের সাধারণ নির্বাচনের আগে, বাংলাদেশ নির্বাচন কমিশন ২০০১ সালের আদমশুমারির প্রকাশিত জনসংখ্যার পরিবর্তন প্রতিফলিত করার জন্য নির্বাচনী সীমানা পুনঃনির্ধারণ করে। ফলে ২০০৮ সালের নির্বাচনে এ আসনের সীমানা পরিবর্তন হয়েছিল।
বরিশাল-৫

বরিশাল-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বরিশাল জেলায় অবস্থিত জাতীয় সংসদের ১২৩নং আসন।
বরিশাল-৫ আসনটি বরিশাল জেলার বরিশাল সিটি কর্পোরেশন ও বরিশাল সদর উপজেলা নিয়ে গঠিত।
বরিশাল-৫ নির্বাচনী এলাকা ১৯৭৩ সালে স্বাধীন বাংলাদেশে প্রথম সংসদ নির্বাচনের সময় গঠিত হয়েছিল।
এপ্রিল ২০১৪ সালে শওকত হোসেন হিরণ মারা যান। উপনির্বাচনে তার স্ত্রী জেবুন্নেছা আফরোজ নির্বাচিত হন৷
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে শওকত হোসেন হিরণ বিনা প্রতিদ্বন্দ্বিতায় নির্বাচিত হন।
১৯৯৮ সালের ১২ মার্চ নাসিম বিশ্বাস মারা যান, উপ-নির্বাচনে বিএনপির মজিবুর রহমান সারওয়ার নির্বাচিত হন।
অক্টোবর ১৯৯১ সালে আবদুর রহমান বিশ্বাস বাংলাদেশের রাষ্ট্রপতি হলে, তার আসনটি শুন্য হয়। ডিসেম্বরের উপ-নির্বাচনে এম. আর. সারওয়ার নির্বাচিত হন।
বরিশাল-৬

বরিশাল-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বরিশাল জেলায় অবস্থিত জাতীয় সংসদের ১২৪নং আসন। এ আসনের সর্বশেষ সাংসদ হলেন সাবেক সেনা কর্মকর্তা মেজর জেনারেল (অব:) প্রকৌশলী আবদুল হাফিজ মল্লিক ।
বরিশাল-৬ আসনটি বরিশাল জেলার বাকেরগঞ্জ উপজেলা নিয়ে গঠিত।
বরিশাল-৬ নির্বাচনী এলাকা ১৯৭৩ সালে স্বাধীন বাংলাদেশে প্রথম সংসদ নির্বাচনের সময় গঠিত হয়েছিল।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে জাতীয় পার্টির নাসরিন জাহান রত্না বিনা প্রতিদ্বন্দ্বিতায় নির্বাচিত হন।
১৯৯৫ সালের জানুয়ারিতে উপ-নির্বাচন হয় এবং তাতে বিএনপির মোঃ আবদুর রশিদ খান নির্বাচিত হন।
বহুরঙা উড়ন্ত কাঠবিড়ালি

বহুরঙা উড়ন্ত কাঠবিড়ালি () (বৈজ্ঞানিক নাম:Hylopetes alboniger) হচ্ছে "হিলোপিটিস" গণের একটি ছোট উড়ন্ত কাঠবিড়ালী।
বহুরঙা উড়ন্ত কাঠবিড়ালির কান তুলনামূলকভাবে বড়, কানের গোড়া বাঁকানো নয়। এদের চ্যাপ্টা লেজ স্পষ্ট ডিস্টিকিউয়াস, লেজের নিচের পৃষ্ঠে খাটো চুল থাকে। পায়ের তলে সহায়ক কোনো প্যাড থাকে না। এদের কর্তন দাঁত ফ্যাকাসে হলুদ। পিলেজ মাঝারি ধরনের পুরু; দেহতল কালচে ধুসরাভ-বাদামি কিংবা লালচে-বাদামি ও পিঠ সাদা। পা ও লেজ কালচে বাদামি। অপ্রাপ্তবয়স্ক কাঠবিড়ালির পিঠ কালো ও দেহতল সাদা। এদের মাথাসহ দেহের দৈর্ঘ্য ২৫-৩০ সেমি এবং লেজ ২৫-৩০ সেমি।
বহুরঙা উড়ন্ত কাঠবিড়ালি বাংলাদেশ ছাড়াও ভুটান, কম্বোডিয়া, চীন, ভারত, লাওস, মায়ানমার, নেপাল, থাইল্যান্ড ও ভিয়েতনামে পাওয়া যায়।
শেখ ফজলুল হক মনি স্টেডিয়াম

শেখ ফজলুল হক মনি স্টেডিয়াম বাংলাদেশের একটি জেলা পর্যায়ের স্টেডিয়াম। স্টেডিয়ামটি গোপালগঞ্জ পুরাতন স্টেডিয়াম নামেও পরিচিত। স্টেডিয়ামটি গোপালগঞ্জ জেলার গোপালগঞ্জ পৌরসভায় জেলা আদালতের দক্ষিণ-পূর্ব পাশে কোর্ট মসিজদ এলাকায় অবস্থিত। প্রথমত এই ভেন্যুটি গোপালগঞ্জ জেলা স্টেডিয়াম নামে তৈরী হলেও পরবর্তীতে বাংলাদেশের প্রয়াত রাজনীতিবিদ ও সাংবাদিক শেখ ফজলুল হক মনি স্মরণে এই স্টেডিয়ামের নাম পরিবর্তন করা হয়। এই স্টেডিয়ামে বাংলাদেশের জাতীয় দিবস সমূহে কুচকাওয়াজ এবং পেশাদার ফুটবল খেলা ও বয়স ভিত্তিক প্রতিযোগিতা নিয়মিত অনুষ্ঠিত হয়। স্টেডিয়ামটি বাংলাদেশ প্রিমিয়ার লিগ(বিপিএল)-এ ব্যবহৃত সপ্তম ভেন্যু। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধায়নে রয়েছে।
মাঠ আয়তাকার হওয়ায় এই স্টেডিয়ামটি কেবলমাত্র ফুটবল ম্যাচের জন্য বহুল ব্যবহৃত হয়। স্টেডিয়ামের উত্তর-পূর্ব ও দক্ষিণ-পশ্চিম পাশে গ্যালারীর পরিবর্তে খোলা স্থান রয়েছে। উত্তর-পূর্বাংশে একটি ঢালাই করা ছোট কোর্ট রয়েছে যা ভলিবল খেলার জন্য ব্যবহৃত হয়।
স্টেডিয়ামটিতে প্রতিবছর বাংলাদেশের স্বাধীনতা ও বিজয় দিবসে কুচকাওয়াজ, শরীরচর্চা প্রদর্শনী এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয়।
বাংলাদেশ প্রিমিয়ার লিগ(বিপিএল)-এ ঢাকার বাইরের ভেন্যুগুলির মধ্যে এই ভেন্যুটি দর্শকপ্রিয়। এই ভেন্যুটি ২০১২-১৩ মৌসুমে প্রথম বারের মত বিপিএল-এর জন্য মনোনীত হয়। বিপিএল ফুটবল ক্লাব মুক্তিযোদ্ধা সংসদ ক্রীড়া চক্র ঐ মৌসুমে এই ভেন্যুকে তাদের 'হোম গ্রাউন্ড' হিসেবে ব্যবহার শুরু করে, পরবর্তীতে ২০১৩-১৪ ২০১৬ ও ২০১৮-১৯ মৌসুমেও এই ভেন্যুটি ব্যবহৃত হয়েছে।
স্টেডিয়ামটির গ্যালারী ও প্যাভেলিয়ন বর্তমানে ৫,০০০ দর্শক ধারণ করতে পারে। তবে উত্তর-পূর্ব ও দক্ষিণ-পশ্চিম পাশে গ্যালারী সম্প্রসারণ করা হলে ধারণ ক্ষমতা ৮,০০০-এ উন্নীত হবে।
রোহতাস জেলা

রোহতাস জেলা (; ) হলো ভারতের বিহার রাজ্যের ৩৮টি জেলার অন্যতম।
রোহতাস জেলা পাটনা বিভাগের অন্তর্গত একটি জেলা। এই জেলার আয়তন ৩৮৫০ বর্গকিলোমিটার। ২০১১ সালের জনগণনা অনুসারে এই জেলার জনসংখ্যা ২,৯৬২,৫৯৩। ভোজপুরি ও হিন্দি ভাষা এই অঞ্চলে প্রচলিত।
রোহতাস জেলার সদর সাসারাম একটি ঐতিহাসিক শহর। রোহতাস জেলার রোহতাসগড় দুর্গটি মধ্যযুগে একটি গুরুত্বপূর্ণ দুর্গ ছিল।
বর্তমানে এই জেলাটি রেড করিডোরের অন্তর্গত।
রোহতাস জেলার আয়তন । আয়তনের দিক থেকে এই জেলা সলোমন দ্বীপপুঞ্জের মালাইটা দ্বীপের প্রায় সমান।
রোহতাস জেলার আয়তন ছোটো হলেও এই জেলার ভৌগোলিক গঠনের মধ্যে বৈচিত্র্য দেখা যায়। কৈমুর পর্বতমালা ও রোহতাস মালভূমি এই জেলার একাংশে অবস্থিত। মধ্যপ্রদেশ রাজ্যে উৎপন্ন সোন নদী (গঙ্গার শাখানদী) এই রাজ্যের অধিকাংশ অঞ্চলে একটি প্লাবন সমভূমি সৃষ্টি করেছে। বিন্ধ্য পর্বতমালার অংশ কৈমুর পর্বতমালার যে অংশটি এই জেলায় অবস্থিত সেটি কিছুকাল আগে পর্যন্ত গভীর বনে আচ্ছন্ন ছিল। এখন অবশ্য দ্রুত বন কেটে ফেলা হয়েছে জ্বালানির কাঠ সংগ্রহের জন্য। রোহতাস জেলার সমভূমি অঞ্চল বেশ উর্বর এবং সেই কারণে ঘন জনবসতিবহুল।
রোহতাস জেলা তিনটি মহকুমায় বিভক্ত। এগুলি হল: সাসারাম, বিক্রমগঞ্জ ও দেহরি।
১৯৮০ সাল পর্যন্ত রোহতাস জেলার ডালমিয়ানগর ছিল ভারতের অন্যতম প্রধান শিল্পনগরী। এখানে চিনি, সবজি তেল, সিমেন্ট, কাগজ ও কেমিক্যাল কারখানা ছিল। কিন্তু এগুলি এখন বন্ধ। ডাকাতি, দুষ্কৃতিদের দৌরাত্ম্য ও স্থানীয় মাফিয়াদের অত্যাচারের ফলে এই অঞ্চলের শিল্পের অবনতি ঘটে। ২০০৮-০৯ সালের বাজেটে ডালমিয়ানগরে একটি রেল কারখানা স্থাপনের প্রস্তাব রাখা হয় এবং ডালমিয়ানগর কারখানাটির প্রাঙ্গণ রেল মন্ত্রক কর্তৃক অধিগৃহীত হয়।
দেহরি অন সোন একটি বিখ্যাত কয়লা ডিপো। সারা উত্তর ভারত থেকে খদ্দেররা এখানে আসে কয়লা কিনতে। এখানে ৬.৬ মেগাওয়াট বিদ্যুৎ উৎপাদনকারী একটি জলবিদ্যুৎ কেন্দ্রও রয়েছে।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলাগুলির তালিকায় রোহতাস জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পায়, রোহতাস জেলা তার মধ্যে অন্যতম।
এই জেলায় সোন নদীর উপর পাশাপাশি নির্মিত সড়ক ও রেলসেতু দুটি জাতীয় গুরুত্বসম্পন্ন। ১৯৬৩-৬৫ সালে গ্যামন ইন্ডিয়া কর্তৃক নির্মিত সড়ক সেতুটি এশিয়ার দ্বিতীয় দীর্ঘতম সড়ক সেতু। এই সেতুটির নাম জওহর সেতু। এই সেতুটির দৈর্ঘ্য ৩০৬১ মিটার। পাটনায় গঙ্গা নদীর উপর নির্মিত মহাত্মা গান্ধী সেতু (দৈর্ঘ্য ৫৪৭৫ মিটার) নির্মিত হওয়ার আগে পর্যন্ত এটিই ছিল এশিয়ার দীর্ঘতম সড়ক সেতু। নেহেরু সেতু নামে পরিচিত রেল সেতুটি ভারতের দ্বিতীয় দীর্ঘতম রেল সেতু।
সাসারাম শহরটি রেল ও সড়ক পথে রাজ্যের অন্যান্য অঞ্চলের সঙ্গে যুক্ত। সাসারাম ও দেহরি অন সোন জেলার দুটি গুরুত্বপূর্ণ স্টেশন। প্রায় সব প্রধান ট্রেনই এখানে থামে। গ্র্যান্ড ট্রাঙ্ক রোড এই দুই শহরের উপর দিয়েই গিয়েছে।
২০১১ সালের জনগণনা অনুসারে, রোহতাস জেলার জনসংখ্যা ২,৯৬২,৫৯৩। জনসংখ্যার হিসেবে এই জেলা আর্মেনিয়া রাষ্ট্র বা মার্কিন যুক্তরাষ্ট্রের মিসিসিপি রাজ্যের প্রায় সমান। আয়তনের হিসেবে ভারতের ৬৪০টি জেলার মধ্যে এই জেলার স্থান ১২৭তম। জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২০.২২%। রোহতাস জেলায় লিঙ্গানুপাতের হার প্রতি ১০০০ পুরুষে ৯১৪ জন মহিলা। এই জেলার সাক্ষরতার হার ৭৬.৫৯%, যা বিহার রাজ্যে সর্বাধিক।
১৯৮২ সালে কৈমুর বন্যপ্রাণী অভয়ারণ্য গঠিত হলে রোহতাস জেলার কিয়দংশ এই অভয়ারণ্যের মধ্যে পড়ে। এই অভয়ারণ্যটির আয়তন ।
আরামবাগ ক্রীড়া সংঘ

আরামবাগ ক্রীড়া সংঘ বাংলাদেশের একটি ফুটবল ক্লাব। এটি ঢাকার আরামবাগে অবস্থিত। আরামবাগ ক্রীড়া সংস্থা ১৯৫৮ সালে প্রতিষ্ঠিত হয়।
৪র্থ এবং ৫ম শীতল মহিলা হ্যান্ডবলে এ ক্লাব চ্যাম্পিয়ন হয়। নেপালে আলফা কাপ চ্যাম্পিয়ন। ১৯৯৫ সালে সিকিমে অনুষ্ঠিত অষ্টম চিফ মিনিস্টার গোল্ডকাপ ফুটবল টুর্নামেন্টে রানার্সআপ এবং ভারতের নাগজী গোল্ডকাপ টুর্নামেন্টে রানার্সআপ হয়। এছাড়া আরামবাগ ভারতের আগরতলায় স্বাধীনতার সুবর্ণ জয়ন্তী ফুটবল টুর্নামেন্ট কাপে অংশগ্রহণ করে এবং বাংলাদেশে ফেডারেশন কাপ টুর্নামেন্টে রানার্সআপ হয়।
বিজয়ী (১ বার): ২০১৮
ডন অনুরাসিরি

সাঙ্গারঙ্গে ডন অনুরাসিরি (; জন্ম: ২৫ ফেব্রুয়ারি, ১৯৬৬) পানাদুরা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। ১৯৮৬ থেকে ১৯৯৮ মেয়াদকালে শ্রীলঙ্কা ক্রিকেট দলের অন্যতম সদস্য ছিলেন।
দলে তিনি মূলতঃ বামহাতি অর্থোডক্স স্পিনার হিসেবে আন্তর্জাতিক ক্রিকেটে অংশগ্রহণ করেছেন। এছাড়াও ডানহাতে ব্যাটিংয়ে পারদর্শিতা দেখিয়েছেন ডন অনুরাসিরি।
সমগ্র খেলোয়াড়ী জীবনে ১৮ টেস্ট ও ৪৫টি একদিনের আন্তর্জাতিকে অংশগ্রহণ করেছেন তিনি। তবে, জাতীয় দলে অনিয়মিত ছিলেন তিনি। ১৪ মার্চ, ১৯৮৬ তারিখে কলম্বোয় অনুষ্ঠিত সফরকারী পাকিস্তানের বিপক্ষে রোশন মহানামা ও কৌসলা কুরুপ্পুয়ারাচ্চি’র সাথে ২০ বছর বয়সে টেস্ট অভিষেক ঘটে তার। খেলায় তিনি মাত্র ৪ ওভার বোলিং করেন। ঐ খেলায় তার দল ৮ উইকেটের ব্যবধানে পাকিস্তানকে পরাজিত করেছিল। অংশগ্রহণকৃত টেস্টসমূহের কোনটিতেই পাঁচ উইকেট পাননি। তবে, ১৯৯২-৯৩ মৌসুমে সফরকারী অস্ট্রেলিয়ার বিপক্ষে সিরিজে ১০ উইকেট পেয়েছিলেন।
১৯৯৪ সালে শ্রীলঙ্কা ক্রিকেট বোর্ডের সাথে তার কিছুটা মনোমালিন্য ঘটে। এরফলে ধারণা করা হয়েছিল যে, তার আন্তর্জাতিক ক্রিকেট শেষ হয়ে গেছে। কিন্তু, ১৯৯৭-৯৮ মৌসুমে জিম্বাবুয়ের বিপক্ষে খেলার জন্য আমন্ত্রিত হন। মুত্তিয়া মুরালিধরনের সাথে বোলিং জুটি গড়ে ৩/৬৫ ও ১/৪১ লাভ করে দলকে জয়ে সহায়তা করেন। এরপর তিনি আরও তিনটি প্রথম-শ্রেণীর ক্রিকেটে অংশ নিয়েছিলেন।
১৯৯২ সালের ক্রিকেট বিশ্বকাপ প্রতিযোগিতায় দলের অন্যতম সদস্য ছিলেন অনুরাসিরি। রাউন্ড-রবিন পর্বে দক্ষিণ আফ্রিকার বিপক্ষে ৩/৪১ লাভ করেন। প্রতিযোগিতার চতুর্দশ খেলায় তিনি একে-একে আদ্রিয়ান কুইপার, হানসি ক্রনিয়ে, রিচার্ড স্নেলকে আউট করে দলের ৩ উইকেটের জয়ে সবিশেষ ভূমিকা রাখেন।
শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কারের জন্য ভারতীয় নিবেদন

ভারত ১৯৫৭ সাল থেকে শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কারের (পূর্বে "শ্রেষ্ঠ বিদেশী ভাষার চলচ্চিত্র বিভাগে একাডেমি পুরস্কার" নামে পরিচিত) জন্য চলচ্চিত্র জমা করে আসছে, অস্কারে এই বিভাগ অন্তর্ভুক্তির এক বছর পর থেকে। যুক্তরাষ্ট্রের একাডেমি অব মোশন পিকচার আর্টস অ্যান্ড সায়েন্সেস কর্তৃক যুক্তরাষ্ট্রের বাইরে উৎপাদিত প্রাথমিকভাবে ইংরেজি নয় এমন সংলাপধারী পূর্ণদৈর্ঘ্যের মোশন পিকচার বা চলচ্চিত্রসমূহকে এই পুরস্কার প্রদান করে আসছে। ১৯৫৬ সাল পর্যন্ত "শ্রেষ্ঠ বিদেশী ভাষার চলচ্চিত্র" বিভাগ চালু হয় নি; তবে, ১৯৪৭ এবং ১৯৫৫ সালের মধ্যে, একাডেমি মার্কিন যুক্তরাষ্ট্রে প্রকাশিত শ্রেষ্ঠ বিদেশী ভাষার চলচ্চিত্রগুলির জন্য একটি অ-প্রতিযোগিতামূলক সম্মানসূচক পুরস্কার প্রদান করেছে।
ভারতের চলচ্চিত্র ফেডারেশন (এফএফআই) প্রতি বছর মুক্তিপ্রাপ্ত চলচ্চিত্র থেকে একটি নির্বাচনের জন্য কমিটি নিয়োগ করে, যেটি পরবর্তী বছরের "শ্রেষ্ঠ বিদেশী ভাষার চলচ্চিত্র" বিভাগে মনোনয়নপত্রের জন্য একাডেমিতে ভারতের আনুষ্ঠানিক ভুক্তি হিসেবে জমা দেয়া হবে। নির্বাচিত চলচ্চিত্রগুলি ইংরেজি উপশিরোনামসহ একাডেমিতে পাঠানো হয়, যেখানে জুরি বা বিচারকদের জন্যে সেগুলো প্রদর্শিত হয়। ১৯৫৭ সালের হিন্দি চলচ্চিত্র "মাদার ইন্ডিয়া" ছিলো একাডেমি পুরস্কারের জন্য ভারতের নিবেদিত প্রথম চলচ্চিত্র। চলচ্চিত্রটি চূড়ান্ত বাছাই তালিকায় অর্ন্তভূক্ত হয়েছিল এবং এই বিভাগে অন্যান্য চারটি চলচ্চিত্রের পাশাপাশি মনোনীত হয়েছিল। চলচ্চিত্রটি একাডেমি পুরস্কার জেতার খুব নিকটঅবস্থায় পৌছালেও শুধামাত্র একক ভোটে "নাইট অব ক্যাবিরিয়া" চলচ্চিত্রের কাছে পরাজিত হয়েছিল। ১৯৮৪ সালের পর থেকে, ভারত শুধুমাত্র এক বছর প্রতিযোগিতায় কোনো চলচ্চিত্র জমা করেনি; ২০০৩ সালে, এফএফআই বিতর্কিতভাবে কোন ভুক্তি নির্বাচন করেনি কারণ তারা মনে করেছিল সে বছরের কোনও চলচ্চিত্র অন্য দেশের চলচ্চিত্রগুলির সাথে প্রতিদ্বন্দ্বিতা করতে সক্ষম হবে না। , শুধুমাত্র তিনটি ভারতীয় চলচ্চিত্র—"মাদার ইন্ডিয়া" (১৯৫৭), "সালাম বম্বে!" (১৯৮৮) এবং "লগান" (২০০১)—"শ্রেষ্ঠ বিদেশী ভাষার চলচ্চিত্র" বিভাগে একাডেমি পুরস্কারের জন্য মনোনীত হয়েছিলো। ২০১১ সালে, ৫৮তম জাতীয় চলচ্চিত্র পুরস্কারের জুরি একটি সুপারিশ রেখেছিল যে বার্ষিক জাতীয় চলচ্চিত্র পুরস্কারে শ্রেষ্ঠ চলচ্চিত্র পুরস্কার বিজয়ী চলচ্চিত্রগুলি আনুষ্ঠানিক প্রবেশিকা তালিকায় যুক্ত হওয়া উচিত। যদিও ৮৮তম একাডেমি পুরস্কারে, ৬২তম জাতীয় চলচ্চিত্র পুরস্কারে "শ্রেষ্ঠ চলচ্চিত্র" বিজয়ী "কোর্ট" চলচ্চিত্রের পর আর কোনো চলচ্চিত্র জমা দেওয়া হয় নি।
প্রতিযোগিতায় ভারত পঞ্চাশের অধিক চলচ্চিত্র পাঠিয়েছে। জমাদানকৃত অধিকাংশ হিন্দি ভাষার (হিন্দুস্তানি চলচ্চিত্র সহ) চলচ্চিত্র, যার মধ্যে তিনটি মনোনীত হয়েছিল। নয়টি অনুষ্ঠানে তামিল চলচ্চিত্র জমা দেওয়া হয়েছিল। এছাড়াও তিনটি মারাঠি, দুইটি বাংলা, দুইটি মালয়ালম, একটি তেলুগু, একটি গুজরাতি এবং একটি অসমীয়া চলচ্চিত্র অন্তর্ভুক্ত রয়েছে।
বাঙালি চলচ্চিত্র নির্মাতা সত্যজিৎ রায় এই প্রতিযোগিতায় সর্বাধিক তিনবার ভারতের প্রতিনিধিত্ব করেছিলেন। তামিল অভিনেতা কমল হাসান অভিনয়শিল্পী হিসেবে সর্বাধিকবার দেশের প্রতিনিধিত্ব করেছেন, তার সাতটি চলচ্চিত্র জমা পড়েছিল—যার মধ্যে ১৯৮৫ থেকে ১৯৮৭ সালের মধ্যে পরপর তিনটি চলচ্চিত্র অন্তর্ভুক্ত ছিল, যার মধ্যে একটি তিনি নিজেই পরিচালনা করেছিলেন। অভিনেতা হিসেবে আমির খান চারবার ভারতের প্রতিনিধিত্ব করেছেন, একবার পরিচালক হিসাবে এবং তিনবার নির্মাতা হিসাবে; তার প্রযোজিত ও অভিনীত "লগান" (২০০১) চলচ্চিত্রটি মনোনয়ন পেয়েছিলেন।
এনামুল হক (ফুটবলার)

মোহাম্মদ এনামুল হক (জন্ম: ১ নভেম্বর ১৯৮৫; এনামুল হক নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। এনামুল তার খেলোয়াড়ি জীবনের অধিকাংশ সময় ঢাকা আবাহনী এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলেছেন।
২০০৭ সালে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র ১ মৌসুম অতিবাহিত করেছিলেন। অতঃপর ২০০৮–০৯ মৌসুমে তিনি ফরাশগঞ্জে যোগদান করেছিলেন, যেখানে তিনি ১২টি গোল করেছিলেন। ফরাশগঞ্জে ১ মৌসুম অতিবাহিত করার পর ঢাকা আবাহনীর সাথে চুক্তি স্বাক্ষর করেছিলেন। পরবর্তীকালে, তিনি মুক্তিযোদ্ধা সংসদ এবং শেখ জামালের হয়ে খেলেছিলেন। সর্বশেষ ২০১৭–১৮ মৌসুমে, তিনি শেখ জামাল হতে ব্রাদার্স ইউনিয়নে যোগদান করেছিলেন; ব্রাদার্স ইউনিয়নের হয়ে ২ মৌসুম খেলার পর তিনি অবসর গ্রহণ করেছিলেন।
২০১০ সালে, এনামুল বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি ২০০৯ সালে বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ১৬ ম্যাচে ৭টি গোল করেছিলেন।
দলগতভাবে, এনামুল সর্বমোট ৩টি শিরোপা জয়লাভ করেছিলেন, যার সবগুলো তিনি ঢাকা আবাহনীর হয়ে জয়লাভ করেছিলেন।
মোহাম্মদ এনামুল হক ১৯৮৫ সালের ১লা নভেম্বর তারিখে বাংলাদেশের নওগাঁয় জন্মগ্রহণ করেছেন এবং সেখানেই তার শৈশব অতিবাহিত করেছেন।
এনামুল বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছিলেন। ২০১০ সালের ৭ই নভেম্বর তারিখে তিনি ২০১০ এশিয়ান গেমসের গ্রুপ পর্বের ম্যাচে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছিলেন। বাংলাদেশের বয়সভিত্তিক দলের হয়ে তিনি ৩ ম্যাচে অংশগ্রহণ করেছিলেন।
২০০৯ সালের ২৬শে এপ্রিল তারিখে, ২৩ বছর ৫ মাস ২৬ দিন বয়সে, এনামুল কম্বোডিয়ার বিরুদ্ধে ২০১০ এএফসি চ্যালেঞ্জ কাপ বাছাইপর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ১–০ গোলের ব্যবধানে জয়লাভ করেছিল। জাতীয় দলের হয়ে অভিষেকের ম্যাচেই, বাংলাদেশের জার্সি গায়ে প্রথম গোলটি করেছিলেন; উক্ত ম্যাচে বাংলাদেশের করা একমাত্র গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন। বাংলাদেশের হয়ে অভিষেকের বছরে এনামুল সর্বমোট ৬ ম্যাচে ৬টি গোল করেছিলেন।
২০১৬ সালের ১০ই অক্টোবর তারিখে এনামুল ৩০ বছর বয়সে বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। ভুটানের থিম্পুর চাংলিমিথাং স্টেডিয়ামে অনুষ্ঠিত ভুটানের বিরুদ্ধে উক্ত ম্যাচে বাংলাদেশ ৩ –১ গোলের ব্যবধানে পরাজিত হয়েছিল, ম্যাচটিতে তিনি একজন বদলি খেলোয়াড় হিসেবে ৭৫তম মিনিটে মাঠে প্রবেশ করেছিলেন। আন্তর্জাতিক ফুটবলে, তার ৭ বছরের খেলোয়াড়ি জীবনে তিনি সর্বমোট ১৬ ম্যাচে ৭টি গোল করেছিলেন।
আব্দুল বাতেন মজুমদার কমল

আব্দুল বাতেন মজুমদার কোমল (জন্ম: ২ আগস্ট ১৯৮৭; আব্দুল বাতেন নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে কোন ক্লাবের সাথে চুক্তিবদ্ধ নন। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব আরামবাগ এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন বাম মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।
২০০৩–০৪ মৌসুমে, বাংলাদেশী ফুটবল ক্লাব বাসাবো ক্লাবের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০০৫–০৬ মৌসুমে তিনি ফকিরেরপুলে যোগদান করেছেন। ফকিরেরপুলে ২ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন। পরবর্তীকালে, তিনি শেখ জামাল, ঢাকা আবাহনী, ঢাকা মোহামেডান এবং চট্টগ্রাম আবাহনীর হয়ে খেলেছেন। সর্বশেষ ২০২০ সালে, তিনি চট্টগ্রাম আবাহনী হতে আরামবাগে যোগদান করেছিলেন।
তিনি ২০০৯ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২০-এর অধিক ম্যাচে ১টি গোল করেছেন।
আব্দুল বাতেন মজুমদার কোমল ১৯৮৭ সালের ২রা আগস্ট তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।
২০০৯ সালের ৮ই ডিসেম্বর তারিখে, মাত্র ২২ বছর ৪ মাস ৭ দিন বয়সে, বাতেন শ্রীলঙ্কার বিরুদ্ধে ২০০৯ সাফ চ্যাম্পিয়নশিপে গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮২তম মিনিটে আক্রমণভাগের খেলোয়াড় এনামুল হকের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে বাতেন মাত্র ১টি ম্যাচে অংশগ্রহণ করেছেন। জাতীয় দলের হয়ে অভিষেকের ৩ বছর ৩ মাস ১৬ দিন পর, বাংলাদেশের জার্সি গায়ে প্রথম গোলটি করেন; ২০১১ সালের ২৩শে মার্চ তারিখে, মিয়ানমারে বিরুদ্ধে ম্যাচের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
ইউভাইস কারনাইন

শাওল হামিদ ইউভাইস কারনাইন (জন্ম: ১১ আগস্ট, ১৯৬২) কলম্বোয় জন্মগ্রহণকারী শ্রীলঙ্কার সাবেক ক্রিকেটার। ১৯৮৪ থেকে ১৯৯০ মেয়াদে শ্রীলঙ্কা ক্রিকেট দলের পক্ষে একদিনের আন্তর্জাতিকে অংশ নিয়েছেন। দলে তিনি মূলতঃ ডানহাতি মিডিয়াম ফাস্ট বোলার ছিলেন। ঘরোয়া প্রথম-শ্রেণীর ক্রিকেটে মুরস স্পোর্টস ক্লাব ও নন্দেস্ক্রিপ্টস ক্রিকেট ক্লাবের প্রতিনিধিত্ব করেন ইউভাইস কারনাইন।
১৯৮২-৮৩ মৌসুমে মুরস স্পোর্টস ক্লাব ও নন্দেস্ক্রিপ্টস ক্রিকেট ক্লাবের পক্ষে খেলেন তিনি।
মার্চ, ১৯৮৪ সালে সফরকারী নিউজিল্যান্ডের বিপক্ষে তার একদিনের আন্তর্জাতিকে অভিষেক ঘটে। মোরাতুয়ার টাইরোন ফার্নান্দো স্টেডিয়ামে অনুষ্ঠিত ঐ খেলায় তিনি পাঁচ-উইকেট লাভ করেছিলেন। এরপূর্বে অর্জুনা রানাতুঙ্গা’র সাথে ৭ম উইকেট জুটিতে গুরুত্বপূর্ণ অবদান রাখেন ও ২৪ বলে ২৮ রান তুলেছিলেন। পরে বোলিংয়ে নেমে ২৬ রানে ৫ উইকেট দখল করেন তিনি ও নিউজিল্যান্ড দলকে ১১৬ রানে অল-আউটে সবিশেষ ভূমিকা রাখেন। এরফলে একদিনের আন্তর্জাতিকের ইতিহাসে প্রথম খেলোয়াড় হিসেবে অভিষেকেই পাঁচ-উইকেট লাভের বিরল কৃতিত্বের অধিকারী হন তিনি। ব্যাট ও বলে সমান অবদান রেখে শ্রীলঙ্কার জয়ে অবদান রাখায় তিনি ম্যান অব দ্য ম্যাচের পুরস্কার পান। উইজডেন ক্রিকেটার্স অ্যালমেনাক কর্তৃপক্ষ তার ভূয়সী প্রশংসা করে।
বিশ্ব সিরিজ ক্রিকেট ও ক্রিকেটে বিশ্ব চ্যাম্পিয়নশীপে খেলার জন্য তাকে মনোনীত করা হয়। উভয় প্রতিযোগিতাই ১৯৮৪-৮৫ মৌসুমে অস্ট্রেলিয়ায় অনুষ্ঠিত হয়েছিল। তন্মধ্যে, বিশ্ব সিরিজ ক্রিকেটে ৯ খেলায় ৪৩.২৫ গড়ে ১৭৩ রান তোলেন। কিন্তু অধিক রান দেয়ায় তার বোলিং বেশ সমালোচনার পর্যায়ে চলে যায়। ১৯৮৮ সালে উইলস এশিয়া কাপে ভারতকে পরাজিত করার ক্ষেত্রে তিনিও ভূমিকা রাখেন। ১৯৯০ সালে সংযুক্ত আরব আমিরাতে অনুষ্ঠিত অস্ট্রাল-এশিয়া কাপে খেলেন। এ প্রতিযোগিতায় তিনি সর্বশেষ খেলেন।
ক্রিকেট খেলা থেকে অবসর নেয়ার পর শ্রীলঙ্কা জাতীয় মহিলা ক্রিকেট দলের নির্বাচকমণ্ডলীর অন্যতম সদস্য হিসেবে রয়েছেন।
আজিলিসেস

আজিলিসেস খ্রিস্টপূর্ব প্রথম শতাব্দীর একজন ইন্দো-সিথিয় শাসক ছিলেন।
আজিলিসেসের নামাঙ্কিত যে সকল দ্বিভাষী মুদ্রা আবিষ্কৃত হয়েছে, তার কয়েকটিতে এক পিঠে খরোষ্ঠী লিপিতে আজিলিসেসের নাম ("রাজাতিরাজস মহতস অয়িলিসস") উৎকীর্ণ থাকলেও মুদ্রাগুলির অপর পিঠে ইন্দো-সিথিয় শাসক প্রথম আজেসের নাম ("বাসিলেওস বাসিলেওন মেগালোউ আজোউ") গ্রিক লিপিতে উৎকীর্ণ রয়েছে। সেই কারণে হোয়াইটহেড এই দুই শাসককে একই ব্যক্তি বলে মনে করেছেন, কিন্তু উইলিয়াম উডথর্প টার্ন তাদের দুইজনকে সমকালীন দুইজন শাসক হিসেবে চিহ্নিত করেছেন। ম্যাকডাওয়েলের মনে করেছেন যে, প্রথম আজেসের মুদ্রার ওপর নিজের নাম উৎকীর্ণ করার কারণে আজিলিসেস প্রথম আজেসের পরবর্তী শাসক ছিলেন। এই সকল মুদ্রায় আজিলিসেসের অশ্বারূঢ় চাবুকধারী প্রতিকৃতি মুদ্রিত রয়েছে। তার অপর একটি মুদ্রায় ভারতীয় দেবী লক্ষ্মীর মূর্তি খোদাই করা রয়েছে।
তোলুই খান

তোলুই খান, (ধ্রুপদি মঙ্গোলীয়: , , ) (১১৯২-১২৩২) ছিলেন চেঙ্গিস খানের চতুর্থ ছেলে। ১২২৭ সালে চেঙ্গিস খানের মৃত্যুর পর মঙ্গোলিয়ায় তিনি তার বাবার উত্তরাধিকারী হন। ওগেদাই খান সাম্রাজ্যের দ্বিতীয় খাগান হওয়ার পূর্বে তিনি প্রশাসন পরিচালনা করেছেন। এর পূর্বে মঙ্গোলদের অভিযানে অংশ নিয়েছেন। মঙ্গোলিয়া ও ইলখানাতের সম্রাটদের অধিকাংশের তিনি সরাসরি পূর্বপুরুষ।
তোলুই নিজে কখনো খাগান উপাধি ব্যবহার করেননি। তার ছেলে মংকে খান তাকে খাগান উপাধি দিয়েছিলেন।
চেঙ্গিস খানের উত্থানের সময় তোলুই যুদ্ধে অংশ নেওয়ার মত বয়সে পৌছাননি। পাঁচ বছর বয়সে এক তাতার তাকে হত্যা করতে প্রায় সফল হয়েছিল। তার বোন আলতানি ও চেঙ্গিস খানের দুই সঙ্গী সেসময় তাকে বাঁচান। তোলুই ও তার স্ত্রী সোরগাগতানি বেকির প্রথম পুত্র মংকে খান ১২০৯ সালে জন্মগ্রহণ করেন। তোলুই ১২১৩ সালে জিন রাজবংশের বিরুদ্ধে প্রথম লড়াই করেছেন।
১২২১ সালে চেঙ্গিস খান তাকে খোরাসান প্রেরণ করেন। নিশাপুরের প্রতিরক্ষাকারীরা তোলুইয়ের শ্যালক তোকুচারকে ১২২০ সালের নভেম্বরে হত্যা করেছিল। তোলুইয়ের নির্দেশে নিশাপুর ও মার্ভে‌র সকল বাসিন্দাকে হত্যা করা হয়েছিল।
তোলুইয়ের উচ্চ সামরিক দক্ষতা ছিল এবং তিনি একজন সফল সেনাপতি ছিলেন। তবে তার বাবা চেঙ্গিস খান রাজনৈতিকভাবে অধিক সক্ষম ওগেদাই খানকে নিজের উত্তরসূরি মনোনীত করেছিলেন।
চেঙ্গিস খানের মৃত্যুর পর তোলুই দুই বছর পর্যন্ত মঙ্গোল সাম্রাজ্যের তত্ত্বাবধান করেছেন। এসময় তার অধীনে কেন্দ্রীয় মঙ্গোলিয়ার সবচেয়ে বৃহৎ ও শক্তিশালী বাহিনী ছিল। তোলুই নির্বাচনের মাধ্যমে পরবর্তী খাগানের ব্যাপারে সিদ্ধান্তের পক্ষপাতী ছিলেন। এতে চেঙ্গিস খানের ইচ্ছা অনুযায়ী ওগেদাই খাগান নির্বাচিত হন।
১২৩১-৩২ সালে তোলুই উত্তর চীনে ওগেদাইয়ের সাথে অভিযানে অংশ নিয়েছেন। জিন রাজধানী কাইফেঙে দুইটি বাহিনী প্রেরণ করা হয়েছিল। জিনদের অধিকাংশ প্রতিরক্ষা ভেদ করার পর তারা উত্তরে ফিরে আসেন।
"দ্য সিক্রেট হিস্ট্রি অব দ্য মঙ্গোলস" অনুযায়ী চীন অভিযানের সময় ওগেদাইয়ের রোগমুক্তির জন্য তোলুই নিজেকে উৎসর্গ করেছিলেন। শামানরা জানিয়েছিলেন যে চীনের মাটি ও পানির প্রেতাত্মার কারণে ওগেদাই অসুস্থ হয়েছেন। তারা পরিবারের এক সদস্যকে উৎসর্গ করতে বলার পর তোলুইকে বিষাক্ত পানীয় পান করে নিজেকে উৎসর্গ করেন এবং ওগেদাই সুস্থ হন। তবে আতা-মালিক জুওয়াইনির মতে তোলুই অত্যধিক মদপানের কারণে মারা যান।
তোলুই ও তার নেস্টরিয়ান খ্রিষ্টান স্ত্রী সোরগাগতানি বেকির ছেলেরা হলেন মংকে খান, কুবলাই খান, আরিক বোকে ও হালাকু খান। প্রথম তিনজনের প্রত্যেকে খাগান খেতাব ধারণ করেছিলেন। অন্যদিকে হালাকু খান ইলখানাত প্রতিষ্ঠা করেন। কুবলাই খান চীনের ইউয়ান রাজবংশ প্রতিষ্ঠা করেন। তোলুইয়ের ছেলে কুবলাই ও আরিক বোকের মধ্যে দ্বন্দ্বের ফলে সাম্রাজ্যের ক্ষমতায় ভাঙ্গন ধরেছিল। পরবর্তী গৃহযুদ্ধে খানাতগুলি পরস্পরের প্রতিপক্ষ হয়ে দাঁড়ায়।
মংকে খান ১২৫২ সালে তার বাবাকে মরণোত্তর খাগান খেতাব দিয়েছিলেন। ১২৭১ সালে কুবলাই খান ইউয়ান রাজবংশ প্রতিষ্ঠা করার পর তিনি দাপ্তরিক বিবরণে তার বাবা তোলুইকে রুইজং হিসেবে লিপিবদ্ধ করেছেন। তোলুইয়ের বংশধররা ১৬৯১ সাল পর্যন্ত মঙ্গোলিয়া শাসন করেছেন।
তোলুইয়ের অনেক স্ত্রী ও উপপত্নী ছিল। তাদের মধ্যে সোরগাগতানি ছিলেন প্রধান। তিনি তোলুইয়ের চার শাসক পুত্রের মা। তোলুইয়ের ছেলেদের মধ্যে রয়েছেন মংকে খান, জুরিখা, কুতুগতু, কুবলাই খান, হালাকু খান, আরিক বোকে, বুজেক, মুখা, সাতুখতাই, সাবুখতাই।
আশালতা সেন

আশালতা সেন (৫ ফেব্রুয়ারি ১৮৯৪ - ১৩ ফেব্রুয়ারি ১৯৮৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব, সক্রিয় কর্মী, কবি ও সমাজসেবক এবং অগ্নিযুগের নারী বিপ্লবী।
আশালতা সেন ১৮৯৪ সালে নোয়াখালী এক উকিল পরিবারে জন্মগ্রহণ করেন। কিন্তু তার পৈতৃক নিবাস ছিল বিক্রমপুর এর বিদগাঁও গ্রামে। । তার পিতার নাম বগলামোহন দাশগুপ্ত ও মাতার নাম মানদাসুন্দরী দাশগুপ্ত। পিতা ছিলেন নোয়াখালী জজ কোর্টের আইনজীবী। ছোটবেলা থেকে কবিতা লেখার অভ্যাস ছিলো।
আশালতা সেন বাল্যকাল থেকেই সাহিত্যানুরাগী ছিলেন। ১৯০৪ সালে মাত্র দশ বছর বয়সে বঙ্গভঙ্গের বিরুদ্ধে মাসিক পত্রিকা "অন্তঃপুর" প্রকাশিত করেন এবং তার জাতীয়তাবাদী কবিতা সুধীসমাজের কাছে দৃষ্টি আকর্ষণ করে। তার মাতামহী নবশশী দেবীর উৎসাহ ও অনুপ্রেরণায় আশালতা সেন রাজনৈতিক অঙ্গনে প্রবেশ করেন এবং ১৯০৫ খ্রিস্টাব্দে স্বদেশী প্রচারে উদ্যোগী হন। ১৯২১ সালের অযোগ আন্দোলনের সময় মহাত্মা গান্ধীর আদর্শ তাকে বিশেষ ভাবে অনুপ্রাণিত করে। তিনি তখন কর্মক্ষেত্রে ঝাপিয়ে পড়েন। ঢাকা গেণ্ডারিয়ায় তার শ্বশুরমহাশয়ের সহায়তায় নিজেদের বাড়ীতে মহিলাদের জন্য ‘শিক্ষাশ্রম' নামে একটি বয়নাগার তিনি স্থাপন করেন।
১৯২২ সালে ঢাকা জেলার মহিলা প্রতিনিধিরূপে তিনি ডেলিগেট হয়ে যোগদান করেন গয়া কংগ্রেসে। সেই অবধি কংগ্রেসের সঙ্গে তিনি অচ্ছেদ্য বন্ধনে আবদ্ধ হন। মহিলাদের মধ্যে দেশাত্মবোধ জাগ্রত করা এবং গান্ধীজীর বাণী প্রচার করার উদ্দেশ্যে ১৯২৪ সালে তিনি সরমা গুপ্তা ও সরযূ গুপ্তার সহযোগিতায় ‘গেণ্ডারিয়া মহিলা সমিতি' সংগঠন করেন। সমিতির মহিলাগণ নিজেরাই খদ্দরের বোঝ! কাঁধে নিয়ে অনেক দূরে দূরে চলে যেতেন এবং ঘরে ঘরে গিয়ে খদ্দর বিক্রি ও প্রচার কাজ করতেন। ১৯২৫ সালে আশালতা সেন নিখিল ভারত কাটুনী সংঘের (A.I.S.A.) সদস্য হন এবং ব্যাপকভাবে খদ্দর-প্রচারে ব্রতী হন।।
তিনি ১৯৮৬ সালের ১৩ ফেব্রুয়ারি দিল্লিতে তার পুত্রের বাসভবনে মৃত্যুবরণ করেন।
বিরাটনগর, নেপাল

বিরাটনগর হল নেপাল- এর দ্বিতীয় বৃহত্তম সাবমেট্রোপলিটোন শহর এবং চতুর্থ বৃহত শহর।শহরটি নেপালের পূর্ব ভাগে অবস্থিত।এই শহরের মোট আয়তন হল ২২.৫৮ বর্গ মাইল বা ৫৮.৬৬ বর্গ কিলোমিটার ।বিরাটনগর শহরটি ভারত ও নেপালের সীমান্ত রেখার খুব কাছে অবস্থিত।এটি নেপালের পূর্বাংশের কেন্দ্রীয় অংশ।এটি কোশি জোন- এর মধ্যে অবস্থিত।বিরাটনগর শহরটি মোরাং জেলার সদর দপ্তর।শহরটি নেপালের বাণিজ্যিক রাজধানী হিসাবে পরিচিত।এছাড়া শহরটি দেশের পর্যটনেও উল্লেখযোগ্য ভূমিকা রাখে।এটি ভারত ও নেপালের যোগাযোগের কেন্দ্রবিন্দু হিসাবে কাজ করে।
বিরাটনগর শহরটি হিমালয় পর্বত এর পাদদেশে নেপালের তরাই ভূমিতে অবস্থিত।এটি সমুদ্র সমতল থেকে ৮০ মিটার উচ্চতায় অবস্থিত।শহরটি ২৬.২৮ উত্তর ও ৮৭.১৬ পূর্বে অবস্থিত।বিরাটনগর শহরটি দেশের রাজধানী কাটমান্ডু থেকে সড়ক পথে ৫০০ কিলোমিটার দূরে অবস্থিত।ভারতের সীমান্ত থেকে ৭ কিলোমিটার দূরে অবস্থিত।শহরটির কাছেই বন্য অরণ্য অঞ্চল রয়েছে।
২০১১ সালের জনগননায় শহরটির মোট জনসংখ্যা হয়েছে ২,০১,১২৫ জন।এই জনসংখ্যার হিসাবে বিরাটনগর শহরটি নেপাল- এর চতুর্থ বৃহত শহর (প্রথম কাটমন্ডু -৯,৭৫,৪৫৩, দ্বিতীয় হল পোকরান - ২,৫৫,৪৬৫ , তৃতীয় হল পাটন- ২,২০,০৪২)।এই শহরটি আয়তনের হিসাবে আবার দ্বিতীয় বৃহত্ত।বিরাটনগর শহরের জনসংখ্যার বেশির ভাগ মানুষ হিন্দু ধর্মালম্বি।এছাড়াও এই শহরের মুসলিম, খ্রিস্টান, জৈন ও বৌদ্ধ ধর্মের কিছু মানুষ বাস করে।শহরটির জনসংখ্যা দ্রুত হারে বৃদ্ধি পাচ্ছে।
বিরাটনগর শহরের পুরোন নাম ছিল "গোগরাহা বাজার" ।১৯১৪ সালে কোলোনেল জিট বাহাদুর খাটরি ছিলেন মোরাং জেলার প্রধান । সেই সময় তিনি বিরাটনগর শহরের নির্মাণ করেন হাসপাতাল, পোষ্ট ওফিস বা ডাক ঘর, আদালত, রেজিষ্টি অফিস, জেলখানা বা সংশোধনাগার, বিদ্যালয়।প্রধানত তার হাত ধরেই বিরাটনগরের আধুনিকি করন শুরু হয়।এর পর ১৯১৯ সালে কেশব সামশের রানা এই অঞ্চলে ভিরাট রাজার কথা উল্লেখ করেন।তিনি বলেন যে বিরাটনগর বিরাট সাম্রাজ্য- এর অন্তর্গত ছিল এক সময়।এই এলাকায় সেই প্রমাণ হিসাবে একটি দুর্গও রয়েছে।এর পর এই শহর বা জনপদের নাম রাখা হয় বিরাটনগর।এই বিরাট সামরাজ্য মহাভারত- এ উল্লেখ রয়েছে।১৯৪৭ সালের পর রানার বিরধী পতিপক্ষের উদ্ভব হয়।এই সময় বিরাটনগর পাট কল - এ হরতাল হয়।শহর কার্যত রুদ্ধ হয়ে পরে।এই আলনন্দলনে ছিলেন গিরিজা প্রসাধ কৈরালা ও বিশ্বয়েশ্বর প্রসাধ কৈরালা।এর পর রানা জামানার অবসান হয়।
বিরাটনগর হর নেপালের পূর্বাংশের প্রধান শিক্ষা কেন্দ্র ।এখানে পূর্বাঞ্চল বিশ্ববিদ্যালয় নামে একটি বিশ্ববিদ্যালয় রয়েছে।শহরটিতে অনেক গুলি কলেজ রয়েছে।এছারক এখানে ইংরাজি মাধ্যমের ও বিদ্যালয় রয়েছে।
আরিক বোকে

আরিক বোকে () (আনু. ১২১৯-১২৬৬) (আরিগ এবং বুখা বা বুকা নামেও পরিচিত) ছিলেন তোলুই খানের কনিষ্ঠ পুত্র এবং চেঙ্গিস খানের নাতি। তার ভাই খাগান মংকের মৃত্যুর পর আরিক নিজেকে সাম্রাজ্যের খাগান দাবি করে সংক্ষিপ্তকাল ক্ষমতাসীন হন। এসময় তার ভাই কুবলাই খান ও হালাকু খান মঙ্গোলিয়ার বাইরে ছিলেন। ১২৬০ সালে কুবলাই ফিরে আসার পর দ্বন্দ্ব মেটেনি। ফলশ্রুতিতে গৃহযুদ্ধ দেখা দেয় এবং সাম্রাজ্যে ভাঙ্গন ধরে। সাম্রাজ্যের ঐতিহ্যপন্থিরা আরিক বোকেকে সমর্থন দেয়। অন্যদিকে কুবলাই খান উত্তর চীন ও মাঞ্চুরিয়ার শাসকদের সমর্থন পান।
আরিক বোকে ছিলেন তোলুই খানের কনিষ্ঠ পুত্র এবং চেঙ্গিস খানের নাতি। ১২২৭ সালে চেঙ্গিস খানের মৃত্যুর পর আরিকের চাচা ওগেদাই খান নেতৃত্ব লাভ করেন। আরিক তার চাচা ওগেদাই ও চাচাত ভাই গুয়ুক খানের নির্বাচনের সময় উপস্থিত ছিলেন। ১২৫০ সালে আরিকের বড় ভাই মংকে ক্ষমতাসীন হন। ফলে তাদের পরিবার আরো ক্ষমতাশালী হয়ে উঠে। আরিক খ্রিস্টধর্মের প্রতি সহানুভূতিশীল ছিলেন বলে জানা যায়। নবম লুইয়ের দূত উইলিয়ামের বিবরণে এমন তথ্য পাওয়া যায়।
ওগেদাই খানের মৃত্যুর পর তার ছেলে গুয়ুক খান ১২৪৬ সালে খাগান হন। এর দুই বছর পর গুয়ুক মারা যান। এরপর ওগেদাইয়ের ভাই তোলুইয়ের ছেলেরা ক্ষমতালাভ করেন। প্রথমে তোলুইয়ের ছেলে মংকে খাগান হন। তিনি তার ভাই কুবলাই খানের সাথে দক্ষিণ চীন এবং দক্ষিণ সং রাজবংশ জয় করেছিলেন। তাদের ভাই হালাকু পশ্চিম দিকে মঙ্গোলদের নেতৃত্ব দেন। তিনি বাগদাদ জয় করে সিরিয়ার মধ্য দিয়ে ফিলিস্তিনে অগ্রসর হন। এসময় আরিক বোকে মঙ্গোলিয়ায় সব কর্মকাণ্ড তদারক করতেন।
১২৫৯ সালে মংকের মৃত্যুর পর আরিক বোকে তার ভাইদের অনুপস্থিতিতে খান নির্বাচিত হন। উপস্থিত মন্ত্রী, মংকে খানের পরিবারসহ পরিবারের ক্ষমতাবান সদস্যরা সবাই এসময় তাকে সমর্থন দেয়। এদিকে মংকে খানের মৃত্যুর খবর পাওয়ার পর কুবলাই ও হালাকু উভয়ে স্বদেশে ফিরে আসেন। ১২৬০ সালের মে মাসে কুবলাই তার সমর্থকদের সমর্থনে খান হন। ফলে সাম্রাজ্যের নেতৃত্ব নিয়ে দুই ভাইয়ের মধ্যে গৃহযুদ্ধ দেখা দেয়। উদাহরণস্বরূপ, চাগাতাই খানাতের নতুন নেতৃত্বের প্রয়োজনীয়তা দেখা দিলে কুবলাই তার অনুগত আবিশকাকে প্রেরণ করার চেষ্টা করেন। কিন্তু আরিক আবিশকাকে গ্রেপ্তার করে হত্যা করেন এবং নিজ মিত্র আলগুকে তার স্থানে প্রেরণ করেন। হালাকু খান এবং গোল্ডেন হোর্ডে‌র বারকা খান উভয়ের কাছ থেকে নিজ অঞ্চল রক্ষা করার জন্য আলগুকে নির্দেশ দেয়া হয়। কিন্তু আলগু আরিকের পক্ষ ত্যাগ করেন। আলগু ও আরিক বোকে শীঘ্রই সরাসরি সংঘর্ষে লিপ্ত হন। প্রথম লড়াইয়ে আলগু জয়ী হলেও দ্বিতীয় লড়াইয়ে আরিক বিজয়ী হন। আলগু পশ্চিমে পালিয়ে যান।
আরিক ও কুবলাইয়ের মধ্যে যুদ্ধ চলার এক পর্যায়ে আরিকের পক্ষ দুর্বল হয়ে পড়ে। কুবলাই খানের কাছে শক্তিশালী মঙ্গোল অশ্বারোহী বাহিনী, তুর্ক সেনাদল এবং চীনা ও গোরিয়ো পদাতিক বাহিনী ছিল। কুবলাই খানের সমর্থক ও ওগেদাইয়ের ছেলে কাদানের হাতে সেনাপতি আলান্দারের নেতৃত্বাধীন আরিক বোকের বাহিনী পরাজিত হয় এবং আরিক বোকে দুইবার রাজধানীর নিয়ন্ত্রণ হারান। খাদ্য সরবরাহ বন্ধের জন্য কুবলাই খান উত্তর চীন থেকে মঙ্গোলিয়াগামী সকল ব্যবসা বন্ধ করে দেন। আরিক ১২৬৩ সালে কুবলাই খানের কাছে আত্মসমর্পণ করেন। আরিক বোকেকে বন্দী করা হয়। কয়েক বছর পর তিনি মারা যান। গুজব ছিল যে তাকে গোপনে বিষপ্রয়োগ করে মেরে ফেলা হয়েছে।
পোখরা

পোখরা হল নেপাল- এর পশ্চিমাংশের গণ্ডকী অঞ্চলের অন্তর্গত কাস্কী জেলার একটি শহর। শহরটি জনসংখার হিসাবে নেপালের দ্বিতীয় বৃহত্তম শহর কাঠমান্ডুর পরেই। শহরটি কাঠমান্ডু থেকে ২০০ কিলোমিটার বা ১২০ মাইল দূরে অবস্থিত। এটি কাঠমান্ডু শহরের পশ্চিমে অবস্থিত। শহরটি পোখরা উপত্যকায় গড়ে উঠেছে। পোখরা উপত্যকার উত্তর-পশ্চিম প্রান্তে শহরটি অবস্থিত। এই উপত্যকা দিয়ে স্বেত গন্ধকি নদী বা সাদা নদী প্রবাহিত হয়েছে। এই শহরটি থেকে ১৫ থেকে ৩৫ কিলোমিটাারের মধ্যেই অন্নপূর্না রেঞ্জ অবস্থিত। বিশ্বের সর্বোচ্চ দশটি পর্বতশৃঙ্গের মধ্যে তিনটি রয়েছে এই পর্বতমালায়, এগুলি হল- ধবলগিরি, অন্নাাপূর্না ১ ও মাকালু। এই শহরে রয়েছে পর্বত আরোহনের বেস ক্যাম্প। এখানে পর্বতারোহীরা আসেন পর্বতে উঠার জন্য। এখানে রয়েছে গোরখা সেনাদের বসবাস। পর্যটন ক্ষেত্র হিসেবে শহরটি খুবই পরিচিত।
পোখরা শহরটি একটি পার্বত্য উপত্যকায় গড়ে এঠেছে। এই উপত্যকাটি পোখরা উপত্যকা হিসাবে পরিচিত। শহরটি সর্বোচ্চ ১৭৪০ মিটার ও সর্বনিম্ন ৮২৭ মিটার উঁচু। ফলে শহরটিতে মাত্র এক কিলোমিটারের ব্যবধানে উচ্চতার বিরাট পরিবর্তন ঘটে। শহরটি অন্নাপূর্না পর্বত শ্রেনীর একটি অংশে ও হিমালয় পর্বতের মধ্য এলাকায় অবস্থিত। পোখরা ২৮.১৫° উত্তর ও ৮৩.৫৮° পূর্বে অবস্থিত। উচ্চতার বিরাট পার্থক্যের জন্য এখানকার আবহাওয়াও খুব দ্রুত পরিবর্তন হয়। এই উপত্যকার প্রধান নদী হল স্বেত গন্ধকি। উপত্যকাটিতে এই নদীর বহু উপনদী রয়েছে। নদীটি কিছু জায়গায় মাত্র কয়েক মিটার চওড়া। শহরের কাছেই রয়েছে ফেয়া তাল (৪.৪ বর্গ কিলোমিটার)। এছাড়া এখানে রয়েছে বেঙ্গাস লেক। এই শহরের কাছে অনেকগুলি হ্রদ থাকায় এটি হ্রদের শহর হিসাবে পরিচিত।
২০১১ সালের জনগণনায় শহরটির মোট জনসংখ্যা হল ৩,৫৩,৮৪১ জন। জনসংখ্যার বিচারে এটি নেপালের দ্বিতীয় বৃহত্তম শহর (প্রথম কাটমান্ডু)। এই শহরের বেশির ভাগ মানুষ হিন্দু ধর্মাবলম্বি। জনসংখ্যা দ্রুত বৃদ্ধি পাচ্ছে।
শহরটির ইতিহাস খুবই প্রাচীন ও সমৃদ্ধ। শহরটি চীন ও ভারতের প্রাচীন কালের যোগাযোগের মাধ্যম ছিল। ১৭৮৬ সালে এখানে শাসন করতেন পৃত্থী নারায়ন শাহ। এটি গন্ধকি সাম্রাজ্যের অন্তর্গত ছিল।
নেপালের মধ্যে পোখরা শহর কাঠমান্ডুর পর সবচেয়ে বড় শিক্ষা ক্ষেত্র হিসাবে পরিচিত। এখানে মেডিকেল কলেজ ও ইনঞ্জিরিয়ারিং কলেজ রয়েছে। এছাড়া অনেক ডিগ্রি কলেজ আছে এখানে। পর্বতারোহণের জন্য এই শহরে পড়াশোনার ব্যবস্থা রয়েছে।
নেপালের রেল ব্যবস্থা তেমন ভাল নয়। ফলে এখনো যোগাযোগের প্রধান মাধ্যম হল সড়ক পথ। পোখরা থেকে কাঠমান্ডুতে বাস যোগাযোগ রয়েছে। শহরটি থেকে দেশের অন্য অংশেও সড়ক যোগাযোগ সক্রিয় রয়েছে। এই শহরের বিমান যোগাযোগ ঘটে পোখরা বিমানবন্দর দ্বারা।এখান থেকে কাঠমান্ডু, দিল্লি ও লক্ষনৌউ এ বিমান চলাচল করে।